Woolman Road, Blackpool, FY1 4AH | Broomheads Estate Agent
Send details of Woolman Road, Blackpool, FY1 4AH to a friend by completing the information below. Peterjasie Patriot #166
En so het nog 'n jaar verbygesnel. Baie van julle sien seker uit na 'n heerlike rustydperk, dalk by 'n lekker vakansieoord, ander van julle, soos ons, bly tuis. Nog ander moet egter werk. Ek het altyd graag gedurende Desember gewerk. Die verkeer was heel draaglik, die atmosfeer by die werk was stemmig en rustig en daar was ook al die werks-etes en Kerspartytjies. Ek hou nie daarvan om Desember met vakansie te gaan nie, die te besig, te warm en te duur. Een voordeel van op kierieverlof wees is dat ons buite seisoen kan gaan.
Ek wil graag aan almal 'n Geseënde Feestyd toewens. Ry versigtig en kom weer veilig tuis.
Gemmerbier is net die regte ding vir die warm somerdae, die een pasella hierdie keer is 'n eBoek met gemmerbier resepte. Die tweede pasella is 'n boek wat ek saamgestel het met Feesresepte. Gaan na die pasella afdeling ondertoe en laai na haartelus af.
Die resepte is 'n lekker Boerekos versameling, gaan gerus ondertoe en gaan loer.
Wit Salie - White Sage?
Waar kan ek van dit kry asseblief?
Laat my weet as jy kan help
As ons Dan in die Holiday Inn bly laat dit R265 per dag vir middag-en aandete in enige restaurant van ons keuse, of kamerdiens-etes. Of dit kan vir wasgoed, fooitjies of spesiale TV-flieks gebruik word.
Plus, hul verskaf ook 'n spa, swembad, gimnasium, eetkamer, wasmasjien en droër, die daaglikse koerant, ens.
Hul behandel jou soos 'n kliënt, en nie soos 'n pasiënt nie.
Ek gaan my kar verkoop, want daar's 'n busstop reg voor die voordeur onder die dak, en pensioenarisse ry verniet!
Daar's boonop nog 'n gholfkarretjie wat jou gratis rond ry op die perseel as jy bietjie vars lug soek! En indien jy ander vriendelike mense wil ontmoet, neem net die bus Sondae kerk toe.
Vir afwisseling neem die heen-en-weer busdiens na die lughawe, en geniet 'n ete by die baie oulike restaurante daar. Terwyl jy daar is, vlieg sommer êrens heen, Anders spaar jy te veel en hoop jou geld net op.
Daar's ook nog die wagte wat jou snags oppas. Elke dag loer die kamerbediende in om te hoor hoe dit gaan. As nodig bel sy sommer die ambulans . Of vir AVBOB.
Indien jy dalk Val en jou heup of 'n arm breek, betaal Holiday Inn se versekering die mediese koste en 'n pyntoelaag. Dan opgradeer hul jou na 'n luukse suite vir die res van jou lewe!
Waarvoor kan mens meer vra?
Ek oorweeg dit ernstig om vroeër af te tree!
Regs klik hier om 'n eBoek met Feesresepte af te laai. Regs klik hier om 'n eBoek met Gemmerbier resepte af te laai.
Thomas A. Edison het die fonograaf — die voorloper van die grammofoon — reeds in 1872 uitgevind en in 1880 begin plate (silinders) maak maar Boeremusiekplate is eers in 1930 vir die eerste keer gemaak! Met ander woorde 50 jaar later! Dit sou 'n geweldige hupstoot aan Boeremusiek gegee het as daar in die negentiende eeu reeds plate gemaak was want dit kon baie van die raaiwerk uitgeskakel het.
Sodra 'n plaat gemaak word kry dit 'n matrysnommer. Sodra iemand anders dieselfde nommer op plaat wil sit moet dieselfde matrysnommer gebruik word met 'n /1 of /A agtervoegsel. Op die manier word die belange van die oorspronklike komponis beskerm. Die gewoonte is om die nommers wat nie aan 'n komponis toegeken kan word nie, tradisioneel te noem. Hierdie gebruik is egter ook nie sonder haakplekke nie en lei tot velerlei misdrywe wat nie regverdig teenoor die komponis is nie.
Kom ons keer terug na die 19de eeu en Boeremusiek!
Sir Charles Wheatstone het 'n baie belangrike patent in 1829 geregistreer. Sy eerste free reed instrument, wat hy die Symphonian noem — die voorloper van die Wheatstone konsertina — sien die lig. Vir doeleindes van hierdie boek geniet die Wheatstone konsertina voorrang omdat dit die konsertina is wat baie populêr onder die Boeremusikante was en nog steeds is — veral die Anglo–chromatiese model.
Sommige ander lede van die free reed familie is die akkordeon, mondfluitjie en orrel. Die eerste free reed instrument is uit China afkomstig en bekend as die Naw en is 5000 jaar oud!
Flip Delport, bestuurslid van die Noordwestak, is tans besig met omvattende navorsing oor die konsertina asook ander ou musiekinstrumente.
Flip verduidelik: By hierdie instrument word wind deur die longe verskaf. Dit word deur die mond geblaas en vingers word as kleppe gebruik om gaatjies in die bamboespypies, wat resonerende klankkamers is, af te sluit en oop te maak. Die klank word geproduseer deur 'n metaaltongetjie waarvan die punt vry in beweging vibreer.
Teen die einde van die 18de eeu en vroeg in die negetiende eeu is 'n hele reeks nuwe musiekinstrumente ontwikkel waarvan heelwat op die lees van die Sheng geskoei was. Hieronder val die Aura of Mundaeoline (Die woord Mundaeoline is 'n samestellng van mond, Griekse windgod en viool d.w.s. 'n windviool wat met die mond gespeel word) — 'n voorloper van die harmonica of mondfluitjie. Volgens verkoopstatistiek was die mondfluitjie die gewildste vrytongetjie instrument ooit! Meer nuwe instrumente het die lig gesien en binne die volgende 50 jaar sou instrumente soos die akkordeon, mondfluitjie, traporreljie, konsertina en bandoneon en al hulle variasies, die lug vul met nuwe klanke.
Te midde van al hierdie nuwe ontwikkellinge in Europa het Sir Charles Wheatstone in Engeland die Sheng begin moderniseer en meganiseer en hy patenteer in 1829 sy Symphonium – die voorloper van die Wheatstone konsertina.
Terwyl Sir Charles Wheatstone in Engeland besig was, het Carl Friedrich Uhlig in Chemnitz Duitsland sy konzertina ontwikkel. Wat veral belangrik is, is die feit dat hy van die begin af 'n diatoniese konsertina gebou het m.a.w. die in en uit van 'n noot het verskil.
Intussen is die Boere in Suid Afrika onbewus van hierdie gebeure en speel hulle Boeremusiek rustig voort op hulle mondfluitjies, traporrels, viole en tweery boerekonsertinas, meesal Höhners.
Dit is belangrik om daarop te let dat Wheatstone op hierdie stadium (1840), op sy Engelse Vierry konsertina met die 48 knoppies gekonsentreer het. Ene Rigondi was destyds 'n virtuoos van hierdie konsertina. 'n Ander konsertinaspeler van hierdie tydperk was Alexander Prince wie se musiek in 1898 op 'n Edison silinder — no. 23081 — opgeneem is. Nog 'n kenmerk van die Engelse Vierry konsertina was sy koppe met meer rye waarvan die bandjies in die duime gepas het en nie oor die hele hand soos ons dit vandag ken nie. Die sogenaamde Engelse konsertina was nog nie vervaardig nie!
Die briefie is deur 'n kind aan Liewe Jesus geskryf.
Dit het in die Gemeentebrief van Kuilsrivier verskyn:
Liewe liewe Jesus,
Ek hoop nie ek is te laat met my briefie nie, want oupa is baie siek.
Nou wil ek net gou-gou vir Liewe Jesus vertel wat oupa van hou, sodat as hy in die hemel kom, als reg sal wees.
Liewe Jesus, sę tog vir ouma sy moet die afval en doekpoeding reghou, want ek dink oupa sal honger wees as hy daar kom. Jesus weet mos self hoe ver is Die hemel van die aarde af en as mens so ver gery het, is mens baie honger. Sorg asseblief dat daar baie boeke is, want oupa het graag gelees toe hy nog jonk was. Hy hou niks van katte nie, want hy
sę dit laat sy bors toetrek. Hy is mal oor honde, so dit sal goed wees as liewe Jesus vir Brak wat verlede jaar dood is, daar kan hę.
O ja: Liewe Jesus, oupa snuif en net Singleton, dit sal nie help om anner snuif te koop nie. Liewe Jesus gaan net die geld mors.
Dan een laaste ou gunsie: My oupa het nooit van blink goeters gehou nie, en ek lees in die Bybel die strate in die hemel is van goud. Ag Jesus, dis nie dat oupa ondankbaar is nie, maar hy sal eerder daarvan hou om in die veld tussen die voëltjies en diere te bly. So asseblief, as ouma daar in die blink strate bly, laat sy asseblief dadelik bos toe trek, want as oupa daar kom, sal sy by hom wil wees.
Ek dink ek het nou als gesę wat ek moet.
Stuur hierdie xxx vir ouma.
Ek lief Liewe Jesus duisend.
Foto geneem op die strand by Paternoster
Klik op die foto vir 'n groter weergawe
Johan het 'n besondere rekord: behalwe dat hy 8 keer in Ollie Viljoen se TV kompetisie gespeel het was hy drie keer in wenorkeste en wen in hy in die wenorkes van Regardt de Bruin op die kykNET kompetisie in 2002 en kom tweede in 2003! Hy is 'n ware steunpilaar by die Boeremusiekgilde en is ook een van die musikante op die CD's Kitare van die Ou Snare 1 en 2.
Johan van Vuuren (links) ontvang die wisseltrofee vir die beste kitaarspeler van Fred Lourens, seun van Dawn en oorlede Bles Lourens. Die trofee is geskenk deur Dawn Lourens ter herinnering aan haar oorlede man. (Rooihuiskraal11 Oktober 2003)
Mirna sal weer volgende jaar met ons wees nadat sy 'n welverdiende breek geniet het
Ek hou van Steve, hy inspireer my. Lees wat skryf hy:
Soveel versoeke hiervoor.
Veral na die Voortrekkermonument konsert (foto onder).
Hierdie woorde kan jy hoor op my konsert, elke aand, voordat ek ONS SAL DIT OORLEEF sing.
Dit was vreemd om dit neer te skryf, want ek doen dit elke aand anders en sommer uit my kop uit.
En die spoeg spat, ja:
“Toe U2 Suid-Afrika toe kom, koop ek my kaartjies heel eerste. R5000 vir twee kaartjies.
Ek wag al twintig jaar daarvoor. Ek het ’n orkes begin danksy U2.
Ek het al hulle liedjies geken en veral van hulle sanger gehou. Soos Bono sou ek ook verveeld raak om ’n popster te wees.
Daar moet meer wees in die lewe as om ’n popster te wil wees. Saterdagaand sien ek my held in Johannesburg. Ek’s reg.
Maar Vrydagaand sing ek eers in Alldays. Dis vêr noord. Warm bosveld.
Die aanloopbaan lê sommerso langs die verhoog tussen die doringbome.
Die volgende oggend vra die Boer of hy sy familie aan my kan kom voorstel. Natuurlik sê ek.
Toe hulle inkom, sien ek vier opgekerfde mense voor my. Ek maak nog ’n dom grap.
Ek vra die Boer of dit ’n leeu of luiperd was wat hulle aangeval het.
Nee, sê hy. Dit was ’n mens.
Ek weet nie wat om te sê nie. Ek verskoon myself en loop vliegtuig toe. Kyk nie om nie. Ek wil wegkom.
Ek waai vir die opgekerfde mense. Ek wil nie weet nie. Ek wil Bono gaan kyk in Johannesburg.
Toe ek land in Pretoria klim ek in my kar en jaag deur.
Toe ek oor die Jukskei ry hoor ek Bono sê dat dit okei is om Struggle liedjies soos KILL THE BOER te sing.
Ek slaan my brieke aan, maak my venster oop en smyt my kaartjies in die Jukskeirivier.
Ek draai om en gaan huis toe.
Dis nie blerrie okei nie, meneer Bono.
Want voordat jy weer WITH OR WITHOUT YOU sing, sal ons meer Boere verloor het as wat julle mense verloor in Ierland.
En ons SAL ’n Boer verloor voor Sondag.
Ons Afrikaners staan meer Boere af aan die dood as wat daar soldate sterf in Irak en Afganistan saam.
Dit is nie okei nie, meneer Bono.
Waar is jou humanitêre grootbek nou dat die sterftesyfer hoër is ooit?
DIT IS NIE OKEI NIE.
Want elke keer as daar ’n Boer sterf, verloor ek en jy iets.
Verloor jy ’n stukkie taal, ’n stukkie kultuur, ’n stukkie identiteit en godsdiens.
Verloor ons die voorreg van ’n Afrikaanse grappie om ’n braai.
Verloor ons die voorreg van nagereg. Van Hertzogkoekies en Jan Ellis Poeding.
Verloor ons die voorreg van Psalm 23, in Afrikaans.
Verloor ons ’n Gesang wat sê ek sien ’n nuwe hemel kom.
Verloor ons ’n stukkie Sheila Cussons, ’n stukkie Elizabeth Eybers, Eugene Marais en AG Visser.
Verloor ons NP van Wyk Louw en Brolloks en Bittergal.
Verloor ons die voorreg van CJ Langenhoven en om op ’n rots te staan en skree: ek sal antwoord op jou roepstem en sal offer wat jy vra.
Verloor ons die FAK, verloor ons Suikerbossie. Verloor ons Hasie Hoekom Is Jou Stert so kort.
Verloor ons die voorreg van Voortrekker erfenis al langs die N1 af.
Totsiens Louis Trichardt, Totsiens Pietersburg, Totsiens Naboomspruit, Totsiens Nylstroom, Totsiens Warmbad en Totsiens Pretoria. Wie de donner was Tswane in elk geval!?
Kom ek vertel jou wie was Pretorius, Potgieter, Maritz, Generaals Botha, Delarey, Hertzog en Smuts.
Elke keer as daar ’n Boer sterf verloor ons die voorreg van die Groen en Goud, verloor ons die Springbok, verloor ons vir Danie Craven en Frik du Preez.
Verloor ons ’n bladsy in die geskiedenis sillabes van ons eie land.
Verloor ons die voorreg van EEN klaskamer in Afrikaans.
Verloor ons die voorreg van EEN enkele Afrikaanse universiteit.
Sê ek jou dit als om jou swaar te maak?
Ek sê jou dit om jou lig te maak. Jou te bevry. Kyk na jou arms. Het jy vergeet watter bloed vloei in jou are?
Jy kom van voorouers uit Europa wat geweier het om onderdanig te wees aan enigiemand.
Toe pak hulle hul tasse. Waarnatoe? New York toe?
Ha! Na die gat kant van Afrika toe. Hier moes hulle weer onderdanig wees.
Twee keer. Waarnatoe trek hulle? Terug New York toe?
Ha! Binneland toe op ’n geelhout kakebeenwa met tien osse en ’n touleier.
In elke oorlog waarin jou voorouers betrokke was, was hulle verreweg die minderheid.
Dan wen hulle! Dan wen hulle!
En wanneer hulle verloor, dan gaan hulle op hulle knieë en sê Dankie, God, ons sal dit oorleef.
Ek sê jou vandag.
Ons sal dit oorleef.”
Ek is n pa. Soms moet ek my soos n pa gedra. In die ou dae was dit albasters, tolle en ketties. Dinge het verander. So twee weke gelede fluister die twee stoutgat buurkinders oorkant die straat mos die woorde "GOLD REEF CITY" vir my laaitie.
Nou wat kan n man nou doen? Jy gaan maar GRC toe. Oukei, so beloer ek mos hulle webwerf. Nananana, lyk heel mak, hier en daar n ry en n rol of twee. Ek wil in elk geval ook in die myn afgaan. So trek ek my plakkies aan, kam my hare en daar gaan ons, die hele fendêmillie.
Ons kom nogal vroeg daar aan. Ek kap manhaftig twee worsbroodjies weg, en n halfliter melk, en besluit om maar die pa-seun vo•tjies-vleg ding te doen en ry saam met sy eerste rit genaamd die Wegholtrein. Eers gedink die ding is vir kleuters, tot hy sywaarts ook begin beweeg. Effe ongemaklik gevoel toe ons afklim. Waggel toe maar agter die mannetjie aan na die volgende een. Hoor hom voor ek hom sien. Klink soos n Boeing wat land.
Toe gewaar ek die groot naambord: Anakonda!
Ek het al gehoor van die goed. Nog net n tuinslang van naby gesien. Maar nou ja, ek's mos die PA van die huis, dra die broek, issie n sissie nie. Ek maak my arms bak, en ek loop fier en regop teen die dekplank op. Ek gaan die donner ry. Wat kan nou eintlik verkeerd gaan? Eerste fout is die lang tou waarin jy moet wag. Gee jou kans om te sien wat doen die ding aan mense.
Toe hy die tweede keer kom stop, klim daar so n jong student af met spiere waar ek voue het. Hy skiet n kat net daar oor die reling. Nou weet ek, my twak is uitgeknip en afgerol vir my. Ons beurt. My klein snotneus trek kleinkoppie, maar ma kyk my uit. Dis hier waar 'n mens maar maak of jy windgat en manlik is. Hou my ken hoog en knyp die boude styf.
'n Mens klim in die ding en maak soos n vlermuis, jy hang half onderstebo. Die veiligheidstaaf wil nie oor my hoenderborsie nie, so toe hou ek maar my lyf Ville Valo, en maak myself dun. Haak die belt een gaatjie te styf . . . dink ek. KLANG KLANG KLANG KLANG . . . en kom ons neuk nie rond nie . . . skielik is ek so bang dat ek n nieraanval kry . . .
Dan draai die etterse ding en dan MOER HY NA BENEDE MET DIE SPOED VAN DIE HEILIGE FLIPPEN WIT ELAND. Glo my maar, vergeet van enige kar, bike, vliegtuig of wat ookal jou maatstaf is waarmee jy manlikheid meet, die ding gee gas soos niks wat ek al ooit gevoel het nie. Maar of dit nou nie genoeg is nie, gaan voeter die ding onderstebo met jou. Ek voel daai worsrolletjie hier teen my ribbes. Nee wag, ek voel sy tekstuur, elke enkele veseltjie en grein van hom.
Kêrels, ons kom uit daai eerste draai met die spoed van flippen wit lig. Ek wil hê hy moet stop. Ek bid vir die eerste keer in 22 jaar. Dit werk, ons maak weer gelyk. Toe slaan ons daai tweede kurwe. Korter radius as die eerste. Ons moer so vinnig daar deur dat ek een van my plakkies verloor.
Eers onderstebo, dan deur twee reghoekige draaie waartydens ek tien jaar ouer word. En toe kurk-flippen-trekker hy met ons. Klits daai flippen broodjie en die melk laat dit lyk soos daai gemors wat jy oor bobotie gooi. Nog n draai en, ag te hel daarmee, traak nie wat vroutjie of die wêreld van my dink nie, toe skree ek soos n Namibiese vlaktevlermuis wat se sonar gekalf het.Ons kom daai stasie binne teen 200 km/h en net vir die grap en net vir die pret, briek hy doodstil binne 10 tree. Ek sit net daar, versteend, te bang om te roer. Alles in een slag verloor. My trots, my valstande en my worsbroodjie.
Vroutjie wil nog soos n wafferse Eva, ooo! en aaa! en kom ons ry weer die slang, maar ek bly dikbek en naar en hou voet by stuk ek wil huis toe gaan.
Die slang in die paradys was sekerlik ook n Anakonda...
"Waar Judas, volgens die genade wat hom verleen is,
een nag in die jaar ronddwaal om hom af te koel
op die Noordpoolysveld." - Ou legende.
Op Kersnag, as die noorderligte
Die Noordpoolys met silwer spoel,
Klim Judas uit die hel se hitte
Om op die ysveld af te koel.
'n Enkele nag, uit al die nagte
Wat altesaam 'n jaargang tel,
Waar elke nag gedurig kwel,
Is syne. As die Noordpoolligte
'n Gloed van goud stort op die wit
Van eeue-oue see-ysrotse,
Dan klim hy op om daar te sit.
Stok-oud - nog ouer as die rotse,
En bleek - nog bleker as die ys,
Met oë dowwer as die sterre
Waaroor die skemerdons vergrys,
Sit hy daar eensaam en verlate,
Met net die ys rondom; alleen,
En tog omring deur spookgedagtes
Wat op die ysveld staan en ween,
Gedagtes uit sy kinderjare:
Oliewenhout se grysgroen loof;
Lemoen se goud en dadelpalme;
Die donker-koel, groen bergekloof;
Die kudde skape op die weiveld;
Die mure van Jerusalem;
Die glinsterkoepel van die tempel;
Johannes met sy silwer stem;
Die soekende wyse uit die Ooste;
Die blink ster bo die bakermat;
Getsémané se smartvol vrede;
Sy eie duurgekoopte skat;
Sy bloed'rig dertig silwerlinge;
Die stuwende skaar se swaar gedruis
In optog na die martelheuwel;
Die doringkroon, die riet, die kruis -
Dis algar syne. As die ligte
Die brandwond op sy bors bestraal,
Dan sien hy hoe die spookgedagtes
Weemoedig oor die ysveld dwaal,
Soos skimme wat in droomgesigte
Gesien word, of as koors jou kwel,
Gedaantes uit berou gebore,
En uit vertwyfling saamgestel.
Omring deur stralende prag en glorie,
Daar waar die yskoud ysveldgeur
Sy lawende koelte oor hom uitstort
En elke ysrots blink met kleur,
Met blou saffier wat in die dieptes
Versterk word tot 'n donker groen,
Met geel wat die karbonkel uitdaag,
En teerste pers en perlemoen;
Omring deur al sy spookgedagtes
Wat uit die verste verte wink,
Stok-oud, gebroke, afgemartel,
Met nog net krag om t'rug te dink,
Dwaal Judas op die Noordpoolysveld
Op Kersnag, sy genadenag -
Die enkele nag uit al die nagte
Wat troos kan gee of smart versag.
En in die blink straal wat die ligte -
Die noorderligte - op hom giet,
En in die goud- en reënboogkleure
Wat deur die yskoud rotse skiet,
Bespeur hy met sy dowwe oë,
Gemartel deur die eeue heen:
'n Aalmoes wat sy siel kan lawe,
'n Troos wat afdaal soos 'n seën.
Die Noordpoolys met goud bestraal,
Om op die ysveld rond te dwaal;
Op Kersnag, as die kandelare
Met kerkgewyde kerse pryk,
En vreuggeskal van Kersnagkore
Tot teen die verste sterre stryk,
Dwaal Judas op die Noordpoolvelde,
Stokoud, gebroke, en alleen,
En soek na wat sy siel kan lawe:
Laas nag lê ek in my bed en
kyk na die bome se blare wat
ritsel in die wind,
die magdom blink sterre, pragtige hemelruim,
eindlose horison, die oneindige heelal ...
en skielik dink ek ... aan die
nuwe Suid Afrika en besef ...
... waar de donner is my dak ?
Moeilike Ouvrou in hof vir winkel diefstal.
Landdros; "Wat het jy gesteel?"
Sy: " n Blik perskes."
Landdros: Hoeveel was daarin?
Landdros : "Ses dae tronkstraf.
Haar ouman uit die banke..........
"Sy't n groot blik ertjies ook gevat!
Onlangs op Facebook gesien: Deborah Mc Mahon sê toe haar sensusopnemer vra, hoeveel afhanklikes het jy, sy as volg geantwoord het:
7 miljoen onwettigge immigrante
14 miljoen werkloses
2 miljoen in die tronk, Swaziland, Zimbabwe plus die 535 idiote in die SA regering.
Sy sê die antwoord was nie aanvaarbaar nie.
Jannie se ma sê vir Jannie om sy Pa te bel en te vra hoe laat hy huis toe kom van gholf af.
Jannie bel en sê agterna vir sy Ma: "Daar's 'n vrou wat sê hy kannie nou praat nie!"
Later kom Pappa by die huis en Mamma gee hom 'n vreeslike oorveeg dat sy oê traan en sy tande klap.
Pappa heel verbaas: "Wat de hel was dit voor?"
Mamma sê vir Jannie: "Sê PRESIES vir jou Pa wat die vrou gesê het toe jy gebel het!"
Jannie: "THE SUBSCRIBER U HAVE DIALLED IS NOT AVAILABLE RIGHT NOW.
Ek bespreek so 'n paar idees en gedagtes hieromtrent aan die hand van Dale Carnegie se boek Hoe om Vriende te wen en Mense te beïnvloed. In my praktyk, waar ek baie mense konsulteer, het ek gesien en waargeneem wat dit is wat maak dat mense van jou hou of nie, en ek sluit 'n paar persoonlike waarnemings en wenke in. Dan het my skoonma my nog altyd daarop gewys wat ek kan doen, sodat sy van my sal hou - ek grap sommer, my skoonmoeder is baie lief vir my (en ek vir haar.) Die res van die wenke het ek uit my duim gesuig:
• Ons moet leer om nie so maklik te oordeel nie. Probeer verstaan waarom mense doen wat hulle doen, probeer begryp wat hulle situasie en omstandighede is - wat hulle motief is. Moenie kritiseer en oordeel nie.
• Ontwikkel 'n egte belangstelling in mense.
• Glimlag wanneer jy mense ontmoet. Glimlag in die teenwoordigheid van mense. Glimlag wanneer jy oor die telefoon praat. Nors en stuurse mense skrik ander af. Wanneer jy wil hê dat mense van jou hou - glimlag!
• Wees vriendelik.
• Onthou mense se name. 'n Mens se naam is vir hom of haar baie belangrik. Mense is gesteld daarop hoedat jy hul naam uitspreek of dat jy dit reg skryf. Vir mense verteenwoordig hul naam wie hul is.
• Mense hou daarvan om oor hulself te praat. Vra mense uit en moedig hulle aan om te praat. Word 'n goeie luisteraar en mense sal van jou hou.
• Praat oor wat die ander persoon interesseer. Dit werk soos 'n bom. Mense praat graag oor dit waarin hulle belangstel, oor hul werk, oor hulle mening oor aktuele sake, oor dinge wat hulle van hou om te doen. Jy raak gou vir ander vervelig wanneer jy net oor jouself praat en jou eie belangstellings vooropstel. Verbeel jou jy is 'n TV-aanbieder van jou eie "talk-show" en vra uit en geniet jou gas se vertellings oor sy of haar se doen en late.
• Laat die ander persoon belangrik voel. Laat die persoon met wie jy praat voel dat hy of sy die belangrikste persoon op planeet aarde is, en bedoel dit opreg.
• Toon respek vir 'n ander se mening. Vermy om vir mense te sê dat hulle verkeerd is. Afbrekende kritiek en om jou eie beuel te blaas, maak jou verseker nie meer gewild nie.
• Vermy argumente. Die beste manier om 'n argument te vermy is om dit te vermy. In sekere sake is 'n konfrontasie nodig - doen dit so gou as wat dit nodig is en kry dit op 'n ordentlike manier agter die rug. Maar vermy onnodige twis en geredekawel wat net die humeure opjaag en niks verder bereik nie
• Sê wanneer jy verkeerd is - doen dit dadelik. Bied jou opregte verskoning aan wanneer jy iets verkeerd gesê of gedoen het. Jou apologie gaan maak dat jy meer vriende wen.
• Sien humor in 'n saak. Mense hou van mense wat humor kan toon, wat maklik kan lag en met wie dit gemaklik is om om te gaan. Mense met 'n nors en stuurse uitdrukking en bitterbek, moenie verwag om oorval te word van mense wat van jou gaan hou nie.
• Wees positief en 'n optimis. Ek sê gewoonlik vir mense om weg te hardloop van negatiewe mense, want hulle parasiteer op jou energie en lewenslus. Morbiede mense wat net die swartkant van alles sien en voortdurend daaroor kla, skrik my totaal af. Positiewe mense, optimisitese mense trek ander aan. Jy wil mos graag vriende maak en mense nader aan jou trek - wees 'n blymoedige en positiewe mens met borrelende lewenslus.
• Kry innerlike vrede en rustigheid in jou gemoed, want dit wat binne 'n mens is, straal uit na buite toe. Die vrede en rustigheid wat jy uitstraal, maak dat mense graag in jou teenwoordigheid sal wil wees.
• Wees lief vir mense.
• Leef goeie maniere teenoor ander uit en wees bedagsaam.
John Kehoe (in Money Success & You) sê dat 'n studie getoon het dat die volgende tien kwaliteite die meeste geadmireer word:
Hier is 'n goeie stukkie wysheid:
The next time you face a customer who has every right to be upset, say something like this: 'I don't blame you for feeling as you do. If I were you, I'd feel exactly the same way. What would you like for me to do?' These are magical, healing words, and you'll be surprised at how reasonable people become when they believe you are on there side. If you are angry, why not try this. Write a letter. Pour out all of your feelings, describe your anger and disappointment. Don't hold anything back. Then put the letter in a drawer. After two days, take it out and read it. Do you still want to send it? I've found that anger and pie crusts soften after two days.
Daar is mense wat sal sê dat hulle nie instaat is om te verander nie. Maar natuurlik kan jy verander - jy kan baie dinge verander. Geen rede waarom jy nie sekere kwaliteite en eienskappe kan verbeter nie. Jy moet net die wil en motivering daartoe hê. Programmeer jou brein met positiewe boodskappe soos "ek kan dit doen," of "wanneer ek iemand ontmoet gaan ek glimlag en sy naam onthou," of "ek gaan my regtig instel om te luister wat iemand sê en om presies te verstaan hoekom dit haar standpunt is."
Beteken dit nou dat ek nooit my standpunt mag stel nie, dat ek nou sommer elke Jan Rap se vloerlap is en net daar is om almal te plesier. Nee, baie beslis nie. Ek moet steeds die egte, outentieke EK bly en wees - daar is egter soveel natuurlike en normale menslike response wat ek kan gebruik om goeie menseverhoudinge te handhaaf al is dit in 'n konfliksituasie. Response teenoor ander mense wat sal maak dat hulle meer van my hou. Ek verloor myself nie in die proses nie, maar verbeter inderwaardheid my karakter en geaardheid.
"Neem afguns uit 'n karakter en jy sal vind die moontlikhede om vriendskappe te sluit is nou groter." - Elizabeth B. Custer -
1 wortel opgesny
1½ eetlepel meelblom
Voeg vleis in goeie kastrol en laat lank prut met al die speserye totdat been sag word. Skep oortollige vet af. Plaas wortels en bone by en laat deurkook.
250 g sampioene in klein stukke
Rasper klein ui by
Verhit op stoof met bietjie botter tot sag
Voeg 250 ml vars room by
Kook liggies vir ongeveer 20 mininute. Geur met swartpeper, sout en knoffel na smaak Verdik indien nodig.
1 desertlepel bruinsuiker
Meng bestanddele en gooi oor hoenderporsies. Bak totdat hoender gaar is.
1 liter water (4k)
12,5 ml botter of margarien (le)
10 ml kerriepoeier (2t)
5 ml borrie (1t)
5 ml sout (1t)
10 ml suiker (2t)
12,5 ml asyn-opsioneel (le)
mielieblom, aangemaak met 'n bietjie water
Plaas die afval in 'n kastrol, voeg die water by en plaas die deksel op. Laat die vleis opkook en skep.dan die skuim wat bo-op vorm, af. Kook die afval ongeveer 4 tot 6 uur oor lae hitte. Vul die water. aan, indien nodig. Voeg die sout en asyn, asook die uie en aartappels by, en laat dit met die deksel op prut totdat die aartappels gaar is. Skep die oortollige vet af. Verdik die sous met aangemaakte mielieblom. Kook ongeveer 45 minute lank in 'n drukkastrol. Die gaarmaaktyd van afval hang af van die ouderdom van die skaap. Kyk liewer gereeld hoe sag die afval al is, ook wanneer dit in die drukkastrol gaargemaak word, anders kook dit dalk te pap. Smelt die botter of margarien en soteer die uie daarin totdat dit deurskynend is. Voeg die kerriepoeier en borrie by en braai dit effens. Voeg die uie en aartappels by die afval, strooi die sout oor en voeg die suiker by. Roer dit goed deur. Kook dit totdat die aartappels gaar is. Proe, en voeg nog geurmiddels na smaak, asook die asyn, by. Verdik die sous met mielieblom (indien nodig).
375 ml louwarm water
10,5 ml korrelgis
6 x 250 ml meel
10,5 ml sout
Meng water, suiker en gis in bakkie met deksel en maak warm toe. Laat staan tot die mengsel goed skuim. Sif meel, sout saam in 'n groot mengbak. Voeg gismengsel by meel en genoeg louwarm water by en knie goed. Bedek met 'n bottergesmeerde plastiek. Maak deeg warm toe met kombers. Laat vir 1 uur op warm plek staan om te rys. Wanneer dubbel gerys het, voeg botter by en knie deeglik af. Vorm 'n rondebrood en plaas in gesmeerde swart platboompot. Plaas gesmeerde plastiek bo-op deeg, dan die deksel. Maak weer warm toe en laat weer vir 1 uur lank rys tot dubbel. Stel intussen die oond op 200. Haal die plastiek af, sit dan gesmeerde deksel op. Bak brood in vooraf verhitte oond vir 1 uur.
Haal uit, plaas op tafeldoek en smeer die hele brood met botter. Maak die brood dan toe en laat vir 'n ruk toe staam. Wanneer koud sit in plastieksak.
½ koppie magarien
5 teelepel sout
Meng bestandele goed
½ koppie melk voeg 1 teelepel koeksoda en laat staan vir ‘n rukkie
Meng bestandele al die bogenoemde
½ teelepel vanilla / lemoengeursel
Kook vir 5 minute
Voeg mengsel in stroop en bak vir 30 minute teen 180 grade.
125 ml suurlemoen
10 ml wostersous
½ teelepels droë mosterd
1½ eetlepel peri-peri
2 tot 3 knoffelhuisies
Sout peper en suiker na smaak
Giet oor die hoenderlewermengsel, roer goed deur en laat vir eendag, prut oor lae hitte vir ongeveer 7 minute of totdat die sous lekker dik is. Bedien onmiddellik saam met vars broodrolletjies - as 'n voorgereg, of saam met rys en 'n mengelslaai as hoofgereg.
Genoeg hoender vir gesin
Gemengde groente en sampioene
Bestanddele - Kors
Kruie en speserte
Kook die hoender en ui saam tot hoender sag is. Skep hoender uit die water en laat afkoel. Vlok die hoender en hou eenkant. Kook nou die groente sommer in die hoender aftreksel. Gooi die meel en bakpoeier in 'n mengbak. Gooi nou sout, peper en kruie en speserye na smaak in. Maak gaaitjie in middel en breek die eier daarin. Meng goed en begin om melk stadig by te voeg. Die mengsel moet slap wees maar nie te loperig nie. Meng die hoender en groente in 'n ander mengbak. Plaas nou die hoender mengsel in 'n oondbak. Gooi die deeg nou oor die hoender en bak in 'n matige oond tot mooi bruin.
BESTE VLEIS MARINADE
5 ml Tobasco
5 ml Worcestorsous
Meng al die bestanddele saam. Marineer vleis (hoender, sosaties of steak) oornag. Braai vleis en geur na smaak.
Sif droë bestanddele saam. Vryf 50 ml margarien in tot mengsel soos broodkrummels lyk. Klits eier en melk saam, roer by meelmengsel in en meng tot 'n sagte deeg. Voeg nog melk by indien nodig. Verhit water en 25 ml margarien tot kookpunt. Skep lepelsvol deeg in kokende water. Sit deksel op en laat kook 15 minute. Moenie deksel oplig terwyl kluitjies kook nie. Skep kluitjies met 'n gleuflepel uit in 'n diep opskepskottel. Strooi kaneelsuiker oor. Kook water waarin kluitjies gaar gemaak is weer. Voeg kaneelsuiker by en giet oor kluitjies. Jy kan nog water byvoeg indien nodig.
Een pynappel en gooi so 3 liter warm water daaroor.
Versoet na smaak. So word bepaal wat die hoeveelheid suiker gaan wees wat bygevoeg gaan word.
Dan laat 'n mens dit gewoonlik vir sowat 3 dae staan sodat dit nou kan gis. Versnel die proses gewoonlik deur so 'n halfteelepel kitsgis oor te strooi. Dan is dit sommer binne 'n dag gereed om te drink. Plaas in yskas om koud te word.
½ pakkie sampioensop - droog
15ml fyn naeltjies
25 ml fyn piment
7,5ml fyn neutmuskaat
Sny die vleis in blokkies van sowat 2cm x 2cm. Verwyder al die senings en meng die vleis. Sny die spek in dobbelsteentjies Bedek die tafel of werkoppervlak met plastiek en sprei die vleistukkies daarop uit. Meng die sout, peper en speserye en strooi dit oor die vleis. Sprinkle die asyn oor. Sit die mengsel in ‘n vleisskottel en laat dit 10 tot 15min staan. Maal al die vleis en voeg die varkspekblokkies by. Laat dit nog 30 min staan en stop dan groot, goed skoongemaakte worsderm daarmee. Rooster of braai die wors oor kole of in ‘n braaipan oor matige hitte.
Klits versiersuiker en orley whip goed saam. Klits die poeding en melk ook. Voeg die twee mengsels bymekaar. Doop beskuitjies in wyn en pak 'n laag in bak. Skep 'n laag van die vulsel bo-oor en rasper sjokolade oor. Herhaal die lae. Laat in yskas om goed styf te word.
Voeg suiker en sout by.
Roer meel in (die deeg moet sag wees om in die tertbakke te smeer - as te sag, voeg nog meel by). Smeer baie dun in tertbakke. Bak tot ligbruin teen 180°C.
8 Koppies melk
1¾ Koppies suiker
4 Groot eiers, wit en geel geskei
2 Groot lepels margarine
1½ Koppies Maizena
1 Dessertlepel meelblom
2 Teelepels vanielje geursel
Meng suiker, maizena, meel en eiergele eers met 'n bietjie van die melk. Klits dan die res van die melk by. Plaas in kastrol en roer met houtlepel. Voeg margarien, vanielje en bakpoeier by. Roer en kook tot dit dik is. Voeg dan styfgeklitste eierwitte by. Sprinkel met kaneel. (Vulsel genoeg vir 3 terte).
1 blik (283 g) room van sampioensop
1 blik (283 g) knopies sampioene
25 ml warm kerriepoeier
Braai ui en appel gaar en voeg kerriepoeier by. Voeg ander bestanddele by en laat stadig kook vir ± 10 minute. Pak hoender in bakskottel en gooi kerriemengsel oor. Bak in oond van 180 °C tot gaar.
Voorverhit oond tot 180° C. Smeer 'n oondvaste bak met margarien. Meng al die bestanddele goed en gooi in bak. Bak vir 1 uur of tot gaar. Sny in blokke en bedien warm of koud met braaivleis.
500 ml lou water
10 ml droëgis
250 ml (5 x) meelblom
Roer suiker in lou water en gooi gis by. Laat rys tot gis bo dryf. Sif meelblom en sout saam. Voeg olie by gis, meng met meelblom en knie goed. Laat rys vir 50 minute. Maak op in vetkoeke. Plaas op oliegesmeerde blad. Sit plastiek oor en laat weer vir 20 min rys. Braai in diep olie.320
3 eetlepels botter hoogvol (marg)
1 ½ koekie suurdeeg
3 teelepels sout
2,5 kg meelblom
Neem groot glas vrugtefles (canned fruit bottle) ¾ vol lou water. Los suurdeeg daarin op Kook melk, suiker en botter saam en laat afkoel. Klits eiers goed en voeg by suurdeegmengsel. Voeg gekookte mengsel ook by Voeg meel en sout by Roer met had tot taamlike slap deeg – moenie knie nie. Meng deeglik Laat oornag rys in warm plek(pak komberse bo-op om warm te hou) Knie volgende oggend af, maak balletjies en sit in panne Laat staan in panne tot dubbel gerys. Bak 1 uur 10 min 300° C of 160° C.
MIN MOEITE BESKUIT
7 koppies meel
7 hoogvol teelepels bakpoeier
1 koppie margarine
1 ½ koppie ryk melk
Sif meel, bakpoeier en sout saam
Klits eiers en suiker saam
Roer meel om beurt met melk en eier mengsel by
Bak 15 min 400° C
2 stukke kaneel
Klits eiers en sou effens. Voeg koekmeelblom by en meng goed. Voeg water by om stywe deegte vorm. Skep in borde en strooi kaneelsuiker oor.